หุ้นไทยภาคเช้าปิดบวก 1.29 จุด
เช้าวันนี้ดัชนีหุ้นไทยปิดที่ระดับ 1,295.72 จุด เพิ่มขึ้น 1.29 จุด มูลค่าการซื้อขาย 9,428.86 ล้านบาท
31 ต.ค. 2555

เช้าวันนี้ดัชนีหุ้นไทยปิดที่ระดับ 1,295.72 จุด เพิ่มขึ้น 1.29 จุด มูลค่าการซื้อขาย 9,428.86 ล้านบาท




ดัชนีหุ้นไทยเช้าวันนี้( 31 ต.ค.) แกว่งตัวกรอบแคบสลับกันในแดนบวกและลบ เนื่องจากตลาดขาดปัจจัยใหม่ๆเข้ามากระตุ้น ขณะที่นักลงทุนยังคงซื้อขายด้วยความระมัดระวังระหว่างรอดูตัวเลขเศรษฐกิจจีนและสหรัฐ รวมทั้งมาตรการแก้ไขปัญหาหนี้สินของกรีซและสเปน ซึ่งจะประกาศในสัปดาห์นี้ โดยโดยเช้าวันนี้ดัชนีปิดตลาดที่ระดับ 1,295.72 จุด เพิ่มขึ้น 1.29 จุด หรือ 0.10% มูลค่าการซื้อขาย 9,428.86 ล้านบาท
5 อันดับหุ้นที่มีมูลค่าการซื้อขายสูงสุด1. BLAND ปิดที่ 1.33 บาท ลดลง 0.01 บาท หรือ 0.75% มูลค่าการซื้อขาย 530.27 ล้านบาท2. BTS ปิดที่ 5.70 บาท เพิ่มขึ้น 0.15 บาท หรือ 2.70% มูลค่าการซื้อขาย 412.31 ล้านบาท3. PTTGC ปิดที่ 60.50 บาท เพิ่มขึ้น 0.75 บาท หรือ 1.26% มูลค่าการซื้อขาย 381.71 ล้านบาท4. KTB ปิดที่ 18.20 บาท ลดลง 0.10 บาท หรือ 0.55% มูลค่าการซื้อขาย 346.46 ล้านบาท5. BBL ปิดที่ 177.50 บาท ราคาไม่เปลี่ยนแปลง มูลค่าการซื้อขาย 325.74 ล้านบาท
บริษัทหลักทรัพย์(บล.)ฟิลลิป ระบุว่า ภาพรวมตลาดหุ้นไทยดูดีขึ้นหลังวานนี้ตลาดดีดตัวกลับมายืนเหนือระดับ 1290 จุด ได้ แต่วอลุ่มหนุนไม่มากพอยังไม่สะท้อนความเชื่อมั่นเต็มที่ ทำให้ดัชนีในวันนี้ขยับได้ไม่ไกลนัก ขณะที่ปัจจัยแวดล้อมยังไม่พบปัจจัยใหม่ที่โดดเด่นมาผลักดันการฟื้นตัวอย่างแข็งแกร่ง นอกเหนือจากสภาพคล่องและแรงซื้อกองทุนรวมหุ้นระยะยาว(LTF) และกองทุนรวมเพื่อการเลี้ยงชีพ(RMF)ที่ช่วยหนุนตลาดมาตลอดทาง ด้านแรงขายต่างชาติยังมีต่อเนื่องเป็นวันที่ 6 แต่เริ่มถือสถานะด้านซื้อสุทธิในตลาดอนุพันธ์บางส่วน จึงยังไม่สะท้อนภาพที่ชัดเจนมากนัก 
ขณะที่นักลงทุนยังซื้อขายหุ้นบนความระมัดระวังเพื่อรอปัจจัยใหม่ ซึ่งในระหว่างสัปดาห์ยังรอจับตาข้อมูลเศรษฐกิจของประเทศหลัก อาทิ PMI ของจีนในวันพฤหัส, อัตราการว่างงาน-การจ้างงานนอกภาคเกษตรของสหรัฐในวันศุกร์ ตลอดจนผลกระทบพายุเฮอริเคนแซนดี และความคืบหน้าเรื่องข้อตกลงเกี่ยวกับมาตรการรัดเข็มขัดของกรีซ และการขอรับความช่วยเหลื อทางการเงินของสเปนว่าจะเกิดขึ้นเมื่อใด ซึ่งจะสร้างความผันผวนให้กับตลาดต่อไป สำหรับกลยุทธ์การลงทุนระยะสั้นแนะนำเก็งกำไรหุ้นผลประกอบการดีเป็นหลัก ให้แนวต้าน 1,300 จุด และ 1,308 จุด ส่วนแนวรับ 1,285 จุด และ 1,274 จุด